Den som skulle bruke tupilaqen, samlet sammen ulike materialer og trakk seg tilbake for å lage figuren. Han satt ute i naturen, på et hemmelig sted, og bandt materialene sammen. Her sang han trylleviser, og lot figuren suge kraft fra sine kjønnsorganer før den var klar for bruk. Deretter ble den sjøsatt for å finne og ødelegge en fiende. Materialene kunne komme fra dyr, fugler og til og med barnelik, og kunne være lagd av skinn, bein, hår, tenner o.l.